Den Vest-Sjællandske Avis, 1817-07-03
(Fortsat.) Til dette Aars Udvandrings-Historie kan endnu føies, at ogsaa Skotlændere udvandre til Polen, saaledes kom den 11te Mai 51 Personer af denne Nation med et Skib til Pillau i Preussen, for at nedsætte sig paa Generalen Greven af Poes Godser i Polen; de havde Udseendet af at være formuende Folk, og bragte Agerdyrknings-Redskaber og to skotlandske Tyre med sig. – Ogsaa den sidste Post bragde de jammerfulde Efterretninger med sig om Udvandringer fra de forhundrede Egne; den 16de Mai passerede en Transport Frankfort forbi, hvor iblandt der allene var 24 Børn; et ungt Menneske paa 18 Aar laae død af Sult paa en Vogn. Nøden og Dyrheden tiltager dagligen i de Egne, som ere blevne trufne af Misværten, ligesom man nærmer sig mere til Høsten, som vel tegner til at blive god i Aar, endskiøndt det er uvist om den vil blive tilstrækkelig, da det kommer an paa om alle Jorder ere blevne fuldkomment besaaede. Uagtet alt hvad de arme Tydskere og Schveitsere lide, hører man dog aldrig noget til Opstand imellem disse roeligt sindede og cultiverede Nationer; de taale deres Trængsler med religiøs Hengivenhed; undertiden forledes de til aandelige Sværmerier, men i Frankerige har Regieringen ondt nok ved at holde Almuen i Tøile; Nationens Charakteer er saa livfuld og opbrusende, der forbinde sig med Følelsen af de nærværende Lidelser, saa mange Erindringer og hensvunden Velstand, og tabt Storhed. J Belgien er Folket ogsaa temmeligt uroeligt; den 19de Mai forefaldt et Opløb i Bryssel, et Kornmagazin blev plyndret; Voldsomheder bleve begaaede i en Bagers Huus; det blev standset ved Militairens Mellemkomst, og Prinsen af Oraniens Tiltale til Almuen. – Alle Nordtydske Regieringer efterfølger nu den Nederlandskes Exempel, og forbyde de Udvandrende at passere igiennem deres Stater, med mindre de have Penge til at bestride deres Ophold, men hvor skulle de Ulykkelige hen, som forhungre hiemme i deres eget Land, byder ikke Menneskeligheden her alle christelige Magter at komme de ulykkelige Lande til Hielp, dersom deres Regieringer mangle Evne til at hielpe dem, Det er begribeligt, at man hører allevegne fra, at Kornpriserne stige, da de Kornforraad, som endnu forefindes hist og her i enkelte Lande, efterhaanden udtømmes. Men Culturen udbreder sig ikke allene til det gamle Asien, over det østlige Europa, eller til det nye Amerika over det vestlige; ogsaa den femte Verdens Deel, den umaalelige Øeverden, det langt bortliggende Australien, føler dagligen mere dens velgjørende Jndvirkning. Paa Nyholland, denne store Øe, som kun er 10,000 Qvadrat Mile, mindre end Europa; dette forunderlige Land, som seer ud som en Ørken uden til, og tegner til at være et frugtbart Land inden i, som er omgivet af høie Bierge og øde Sandkyster; har andre og høist forunderlige Dyr og Planter, end andre Lande; og som ere beboet af et besynderligt Slags Vilde, og sorte Mennesker, som tiene til et Beviis paa, at den sorte Farve ikke altid er en Virkning af Varmen i dette forunderlige Land, hvis Natur ingen ret har endnu kundet begribe, og som synes at være skabt. for at opvække Nysgierrigheden, tiltager den engelske Colonie af Forbrydere, som er anlagt i PortJakson, stedse mere; den udgiør nu omtrent 16000 Jndvaanere, smukke Byer reiser sig nu i Veiret i det Land, som har lagt vildt siden Skabelsen. Handel og Skibsfart tager til; mange af de Forbrydere, som ere sendte dertil, blive til velhavende Folk. Steenkul og mange Natur=Produkter, ere der forefundne; der drives derfra en høist fordeelagtigt Sælhunds- og Hvalfangst; de høie saa kaldte blaae Bierge, som udstrække sig langs med Kysten, ere overstegne, og man har fundet et uhyre stort og frugtbart Land paa den anden Side, hvor England kan hensende sin overflødige Folkemængde.